Diari Oficial de la Generalitat Valenciana


Sumari del DOGV 3779, del 26-06-2000 (2000/4895)

ACORD de 9 de maig de 2000 de la Comissió Territorial d'Urbanisme de València, relatiu a la modificació núm. 13 del plan general d'Ontinyent relativa al carrer del Pintor Segrelles.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4895


Data del document
:   09-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ontinyent
    * pla d'urbanisme

ACORD de 9 de maig de 2000 de la Comissió Territorial d'Urbanisme de València, relatiu a la modificació núm. 13 del plan general d'Ontinyent relativa al carrer del Pintor Segrelles. [2000/M4895]
  
Vist l'expedient remés per l'Ajuntament d'Ontinyent referit a la modificació núm. 13 del pla general relativa al carrer del Pintor Segrelles, i de conformitat amb els següents,
  
Antecedents de fet
  
Primer
  
El projecte es sotmeté a informació pública per mitjà d'acord del Ple de l'ajuntament en sessió celebrada el dia 28 de desembre de 1999. Després del pertinent període d'exposició pública, en el qual no es presentaren al·legacions, es produí l'aprovació provisional d'aquest en els termes establits en l'acord municipal de 28 de desembre de 1999.
  
Segon
  
El projecte consta de memòria informativa, memòria justificativa i plans d'informació i d'ordenació.
  
Tercer
  
La modificació afecta una àrea de sòl urbà de la zona de Sant Josep i pretén de forma general, la rectificació de les alineacions del carrer del Pintor Segrelles, en el tram comprés entre el carrer del Dos de Maig i l'Ereta.
  
En concret, amb objecte de garantir una secció homogènia de 12 metres al llarg del vial afectat, es reajusta l'alineació esquerra d'un tram d'aquest, i continua l'alineació existent entre els carrers de l'Ereta i del Músic Martínez Valls.
  
La modificació genera en la pràctica, un increment de la superfície viària de 58 metres quadrats.
  
Es justifica la necessitat d'aquesta de forma general, en garantir la secció inicialment prevista pel plan general en aquest carrer ?i s'assumeixen les edificacions construïdes amb posterioritat a aquest- i resoldre la problemàtica de trànsit viari detectat.
  
Quart
  
Ontinyent disposa d'un plan general aprovat definitivament per la Comissió Territorial d'Urbanisme en data 27 de desembre de 1987.
  
Amb data 28 de febrer de 1991, aquest mateix òrgan aprovà definitivament un text refós del plan general, que incloïa unes modificacions del planejament general aprovades el 22 de desembre 1988.
  
Les alineacions del carrer del Pintor Segrelles ?que patiren diverses vicissituds en els instruments de planejament mencionats- es concretaren definitivament en un expedient de correcció d'errors, aprovat definitivament per la Comissió Territorial d'Urbanisme en sessió de 22 de desembre de 1993.
  
Cinqué
  
La Comissió Informativa de la Comissió Territorial d'Urbanisme de València, en sessió celebrada el 2 de maig de 2000, emeté informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió celebrada el 9 de maig de 2000 acorda:
  
Aprovar definitivament la modificació número 13 del plan general d'Ontinyent relativa al carrer del Pintor Segrelles.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut aquesta notificació.
  
Tot això, sense perjudici que puga exercir qualsevol altre recurs que estime oportú.
  
València, 9 de maig de 2000.- El secretari de la Comissió Territorial d'Urbanisme: José Manuel Palau Navarro.